CELEX: 62013CN0606
Language: mt
Date: 2013-11-25 00:00:00
Title: Kawża C-606/13: Talba għal deċiżjoni preliminari mressqa mill-Kammarrätten i Sundsvall (l-Isvezja) fil- 25 ta’ Novembru 2013 — OKG vs Skatteverket

8.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 39/8
            
         Talba għal deċiżjoni preliminari mressqa mill-Kammarrätten i Sundsvall (l-Isvezja) fil-25 ta’ Novembru 2013 — OKG vs Skatteverket
   (Kawża C-606/13)
   2014/C 39/14
   Lingwa tal-kawża: l-Isvediż
   
      Qorti tar-rinviju
   
   Kammarrätten i Sundsvall
   
      Partijiet fil-kawża prinċipali
   
   
      Rikorrenti: OKG AB
   
      Konvenut: Skatteverket
   
      Domandi preliminari
   
   
               (1)
            
            
               L-Artikolu 4(2) tad-Direttiva tal-Kunsill 2003/96/KE li tirriforma l-istruttura tal-Komunità dwar tassazzjoni fuq prodotti ta’ enerġija u elettriku (1), jipprovdi li “livell ta’ tassazzjoni” huwa l-piż totali intaxxat fir-rigward tat-taxxi indiretti kollha (ħlief il-VAT), ikkalkulat direttament jew indirettament fuq il-kwantità ta’ elettriku meta din tiġi rilaxxata għall-konsum. L-Artikolu 21(5) tal-istess direttiva jipprovdi li l-elettriku għandu jkun suġġett għat-tassazzjoni u li t-taxxa għandha tkun dovuta meta ssir il-provvista tal-elettriku mid-distributur jew ridistributur. Dawn l-artikoli jipprekludu taxxa imposta fuq il-kapaċità termali tar-reatturi nukleari?
            
         
               (2)
            
            
               Taxxa fuq il-kapaċità termali tikkostitwixxi dazju tas-sisa impost direttament jew indirettament fuq il-konsum tal-prodotti (imsejħa prodotti suġġetti għad-dażju tas-sisa) previsti fl-Artikolu 1(1) tad-Direttiva tal-Kunsill 2008/118/KE dwar l-arranġamenti ġenerali għad-dazju tas-sisa u li jħassar id-Direttiva 92/12/KE (2)?
            
         
      (1)  Direttiva tal-Kunsill 2003/96/KE, tas-27 ta’ Ottubru 2003, li tirriforma l-istruttura tal-Komunità dwar tassazzjoni fuq prodotti ta’ enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405).
   
      (2)  Direttiva tal-Kunsill 2008/118/KE, tas-16 ta’ Diċembru 2008, dwar l-arranġamenti ġenerali għad-dazju tas-sisa u li jħassar id-Direttiva 92/12/KE (ĠU L 9, p. 12).